section_heading: Opis dobra
paragraph_text: Župna crkva sv. Ivana Krstitelja jednobrodna je građevina smještena na platou iznad naselja Gornje Jesenje. Sagrađena 1858. g., malo iznad mjesta stare kapele čiji se temelji i danas naziru, u duhu neoromaničke arhitekture, jedan je od prvih primjera historicizma u regiji. Crkveni inventar potječe iz 19. st., osim nekoliko drvenih kipova svetaca koji se datiraju u 18. st.